**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public Soós Zoltán**

**Nr. 14.721 / 3.006 / 20.03.2025**

**REFERAT DE APROBARE**

**privind punerea la dispoziția operatorului delegat S.C. Transport Local S.A. a unor racorduri electrice pentru stații de încărcare autobuze electrice și încheierea unui act adițional la Contractul de delegare a gestiunii nr. 75072/29.11.2019**

Având în vedere necesitatea asigurării continuității Serviciului de Transport Public Local, precum și respectarea obligațiilor asumate ca urmare a semnării contractului de delegare a gestiunii nr. 75.072/29.11.2019, luând în considerare totodată importanța menținerii standardelor si a cerințelor de siguranță și securitate prevăzute în contractul sus menționat, respectiv în legislația europeană si națională, se impune ca autoritatea locală să asigure dezvoltarea și modernizarea infrastructurii necesare pentru transportul public și al parcului de autobuze necesar pentru transportul public de persoane.

Așadar, art. 14.1.6. al contractului de delegare a gestiuni revine în sarcina autorității contractante punerea la dispoziția Operatorului a infrastructurii de transport în comun, necesară derulării serviciului public de transport local, ținând cont totodată de invesțiile necesare pentru implementarea programelor, finanțate din fonduri structurale în cadrul unor proiecte derulate de către autoritate, precum și de achiziționarea de mijloace de transport în comun din bugetul local. Mai mult decât atât, în cadrul Anexei 3.2. din contractul de delegare a gestiunii – intitulată ”*Programul de Investiții al Autorității Contractante*” – sunt menționate toate proiectele / obiectivele de investiție.

Pentru realizarea, implementarea acestor proiecte și anume ***,,Modernizarea transportului public de călători al Municipiului Târgu Mureș,,*** *,* **,,*Achiziție mijloace de transport public - autobuze electrice 12 deal, Pitești, Tg. Mureș,,***, respectiv **,,*Achiziție mijloace de transport public - autobuze electrice 10m deal, Iași Neamț, Tg. Mureș,****,* au fost realizate lucrările de racorduri electrice pentru stații de încărcare autobuze electrice în următoarele locații: Capete de linie Str. Gheorghe Doja nr.300, str. Livezeni Fn, str. Plopilor Fn și Autobaza S.C. Transport Local S.A situat pe str. Bega nr.2, în baza Autorizațiilor de Construire cu nr. 144/2021, 258/2020, 260/2020, 261/2021.

Pentru asigurarea furnizării energiei electrice necesare la stațiile de încărcare autobuze electrice în cele 4 locații, respectiv realizarea modernizărilor, lucrărilor la stațiile de autobuz se impune predarea lor efectivă în gestiunea operatorului serviciului public de transport local, respectiv S.C. Transport Local S.A., acesta fiind delegat în acest sens prin contractul de delegare a gestiunii nr. 75.072/29.11.2019.

În înțelesul Legii nr. 51/2006, care constituie baza legală primară a serviciilor comunitare de utilități publice, mijloacele de transport în comun reprezintă bunuri componente ale unui sistem de utilități publice, definit la art. 2, lit. j) astfel: ”*sistem de utilităţi publice -* ***ansamblul bunurilor mobile şi imobile, dobândite potrivit legii, constând din*** *terenuri, clădiri, construcţii şi instalaţii tehnologice,*

***echipamente şi dotări funcţionale, specific unui serviciu de utilităţi publice, prin ale cărui exploatare şi funcţionare se asigură furnizarea/prestarea serviciului****; bunurile ce compun sistemele de utilităţi publice fac parte din domeniul public ori privat al unităţilor administrativ-teritoriale şi sunt supuse regimului juridic al proprietăţii publice sau private, potrivit legii*”.

Luând în considerare definiția mai sus amintită, coroborăm prevederile art. 2, lit. j) cu cele ale art. 24, alin. (1), lit. b) al Legii nr. 51/2006, care stipulează că ”***Bunurile ce compun sistemele de utilități publice*** *prin intermediul cărora sunt furnizate/prestate serviciile de utilități publice pot fi […]* ***puse la dispoziție și exploatate în baza contractului de delegare a gestiunii serviciului***” alin. (2) precizând totodată că, ”*În cazul gestiunii delegate,* ***punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii.******Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii****, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii”.*

Totodată, art. 4, alin. (1^1) prevede expres următoarele: ”*Componente ale sistemului de transport public local, inclusiv, mijloace de transport utilizate pentru prestarea serviciului public de transport călători* ***pot fi date, în condiţiile legii, în administrare sau puse la dispoziţie operatorilor şi transportatorilor autorizaţi de către unitatea administrativ-teritorială, în baza procesului-verbal de predare-primire, anexă la hotărârea de dare în administrare sau la contractul de delegare a gestiunii****, după caz, sau pot fi puse la dispoziţie de către unităţile administrativ-teritoriale membre ale asociaţiei de dezvoltare intercomunitară în baza proceselor-verbale de predare-primire, anexe la contractul de delegare a gestiunii, în condiţiile respectării regimului juridic al proprietăţii publice”*.

Pentru toate aceste motive, propunem însușirea mijloacelor fixe, rețele nou create, dezvoltate în Anexa I la proiectul de hotărâre alăturat ca fiind parte integrantă din inventarul domeniului public al municipalității, completarea contractului de delegare a gestiunii serviciului prin includerea mijloacelor din anexă și punerea la dispoziție și darea acestora în administrarea operatorului S.C. Transport Local S.A.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

*Întocmit,*

*insp. Tomoiagă Tunde*

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**